
N A R V A   L I N N A V A L I T S U S

KORRALDUS

	Narva
	........................ 2014.a.  nr ..……..


Raudtee tn 12  kinnistu jagamine

1. Asjaolud ja menetluse käik

Raudtee tn 12 kinnistu on moodustatud Narva Linnavalitsuse 22.09.2010.a. korralduse nr 1139-k alusel sihtotstarbega tootmismaa (T), pindalaga 24642 m2.  Maakatastris on registreeritud 01.12.2010.a. katastritunnusega 51106:001:0188 ja  06.05.2011.a. Kinnistusregistris, registriosa  nr 3882509.

Vastavalt  Viru  Maakohtu  kinnistusosakonna  andmetele  on  Raudtee tn 12 kinnistu  omanik Osaühing ELFESTOR ﴾registrikood 10054770﴿. Riikliku Ehitisregistri andmetel on kinnistul registreeritud 7 hoonet.

Osaühingu ELFESTOR OÜ juhatuse liige Sergey Makhashvili esitas 05.05.2014.a. Narva Linnavalitsusele avalduse, milles palub kooskõlastada vastavalt jagamise plaanile Raudtee tn 12 kinnistu jagamise neljaks eraldi krundiks muutmata maa sihtotstarvet.
2. Õiguslikud alused

2.1 Maakorraldusseaduse §3 lõike 1 järgi kuulub maakorralduse läbiviimine linna territooriumil kohaliku omavalitsuse pädevusse;
2.2 Maakorraldusseaduse §13 lõike 1 järgi jagatakse kinnisasi kinnisasja omaniku soovil selle olemust rikkumata kaheks või enamaks reaalosaks;
2.3  Planeerimisseaduse §9 lõike 10 punkti 4 järgi võib kohalik omavalitsus lubada,  välja arvatud riikliku kaitse alla võetud maa-alal ja miljööväärtuslikul hoonestusalal, ilma detailplaneeringut koostamata mitme hoonega hoonestatud krundi jagamist nende hoonete omanike vahel mitmeks krundiks, kui kinnistu jagamise sooviga ei kaasne detailplaneeringu koostamise kohustust tingivate hoonete ehitamise soovi;
2.4 Katastriüksuse sihtotstarvete liigid ja nende määramise korra §1 lõike 2 järgi määrab katastriüksuse sihtotstarbed kohalik omavalitsus «Maakatastriseaduse» §-s 18 sätestatud alustel.

2.5 Narva Linna ehitusmääruse §3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks;

2.6 Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.7 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
3. Otsus

Lubada jagada jagamise plaani alusel (lisatud) Narva linnas Raudtee tn 12 kinnistu neljaks iseseisvaks krundiks ning määrata moodustatavatele kruntidele aadressid ja maa sihtotstarbed järgmiselt:
3.1  krundile, jagamise plaanil pos.1: aadress – Raudtee tn 12, sihtotstarve – tootmismaa (003; T);
3.2  krundile, jagamise plaanil pos.2: aadress – Raudtee tn 12a, sihtotstarve – tootmismaa (003; T);
3.3  krundile, jagamise plaanil pos.3: aadress – Raudtee tn 10, sihtotstarve – tootmismaa (003; T);

3.4  krundile, jagamise plaanil pos.4: aadress – Raudtee tn 4, sihtotstarve – tootmismaa (003; T).
4. Rakendussätted
4.1  Korraldus jõustub teatavakstegemisest;
4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

